Émile Zola

**Émile Édouard Charles Antoine Zola** (Pariz, 2. april 1840. - Pariz, 29. septembar 1902.) je francuski romanopisac i osnivač i predstavnik naturalističkog pravca.

## Biografija 
Od oca Italijana nasljeđuje živ temperament i neisušnu energiju kojom će braniti svoje književne i društvene poglede. Godine 1898. upleten je u "aferu Dreyfus" izravno pišući predsjedniku republike ("*Optužujem !*" - "''J'accuse*") u kojem je tražio reviziju procesa.

Zola je za književnost značajan po definiranju tzv. eksperimentalnog romana, karakterističnog za književni pravac imena naturalizam. Po njemu književnik promatra društvo i piše na taj način da lik sa svojim predodređenim karakteristikima bude doveden u različite situacije u kojima će se ponašati shodno svojoj prirodi. Za uzor eksperimentalnog romana navodi Balzacov roman *Rođaka Bette (Le cousine Bette),* a idejno se vodi tekstovima Claude Bernarda i Hippolytea Tainea.

Svoje teoretske poglede nastojao je ostvariti u ciklusu *Rougon-Macquartovi ili Prirodna i društvena historija jedne obitelji pod Drugim carstvom* (*Les Rougon-Macquart*, 1871. - 1893.) sastavljenom od 20 romana u kojim se prikazuju životi članova jedne razgranate porodice. Tri grane te porodice se povezuju nasljedivanjem osobina svojih predaka, a svaki član porodice je iskorišten da se prikaže naslijeđe te porodice u određenoj sredini i određenim situacijama. U posljednjem romanu tog ciklusa *Doktor Pascal (Le Docteur Pascal)*, Zola iznosi svoje naturalističko viđenje naslijeđivanja.  Druga namjera je, sukladno Taineovom učenju, ostaviti dokument vremena Drugog Carstva (1850. -  1870.)

Među romanima iz tog ciklusa nalaze se i najpoznatija Zolina djela kao *Trbuh Pariza* (*Le Ventre de Paris*, 1873.), *Jazbina* (*L'Assommoir*, 1877.), *Nana* (1879. - 1880.), *Germinal* (1885.), *Čovjek-zvijer* (*La Bête Humaine*, 1890.) i dr.

Manje su značajniji njegovi kasniji ciklusi *Tri grada* (*Trois Villes* - *Lourdes* 1894., *Rome* 1896., *Paris* 1898.) i nedovršena tetrologija *Četiri evanđelja* - *Plodnost*, *Rad*, *Istina* i *Pravda* (*Les Quatres Evangiles* - *Fécondité* (1899.), *Travail* (1901.), *Vérité* (1903.), *Justice* (nedovršeno).

## Bibliografija 
* *La Confession de Claude* (1865)
* *Thérèse Raquin* (1867)
* *Madeleine Férat* (1868)
* *Le Roman Experimental* (1880)
* *Dobar dan, gospodine Zola (biografija)*
* *Rougon-Macquartovi ili Prirodna i društvena historija jedne obitelji pod Drugim carstvom*
** *Uspon Rugonovih* (1871)
** *Lovina* (1871-1872)
** *Trbuh Pariza* (1873)
** *Osvajanje Plassansa* (1874)
** *La Faute de l'Abbé Mouret* (1875)
** *Njegova ekselencija Eugene Rougon* (1876)
** *Jazbina* (1877)
** *Stranica ljubavi*(1878)
** *Nana* (1880)
** *U ključalom loncu* (1882)
** *Kod ženskog raja* (1883)
** *La Joie de vivre* (1884)
** *Germinal* (1885)
** *Djelo* (1886)
** *La Terre* (1887)
** *San* (1888)
** *Čovjek-zvijer* (1890)
** *Novac* (1891)
** *Debakl* (1892)
** *Le Docteur Pascal* (1893)
* *Tri grada*
** *Lourdes* (1894)
** *Rim* (1896)
** *Paris* (1898)
* *Četiri evanđelja*
** *Plodnost* (1899)
** *Rad* (1901)
** *Istina* (1903)
** *Pravda'' (nedovršeno)

## Također pogledajte 
* Naturalizam

Kategorija:Francuski pisci
Kategorija:Biografije, Pariz
Kategorija:Rođeni 1840.
Kategorija:Umrli 1902.